UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondTeadus 3 minutigaMeediataipEriprojektidEriprojektidGoldbergi masinAasta koolKeskkonnakuuAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
Sõnasepast tehisintellekti saatev melu läheneb interneti kuldajale
#000005
Ettevõtte Open AI loodud kõnemudel GPT ja selle peale rajatud rakendused on tekitanud maailmas samasuguse entusiasmilaine, kui eelmise kümnendi alguses interneti enda taasavastamine, leiab R2 tehnikakommentaaris Kristjan Port.
#000006
Viimane selline näide võis olla internet ise umbes tosina aasta eest, kui järsku asusid seda igal võimalikul moel sobitama oma elu ja soovidega kõik, kellel see võimalik oli. Veel enne seda, kusagil 2005. aasta paiku, kümmekond aastat pärast tõelist algust, oli kasutajate arv jõudnud miljardini. Kasutamisviisid olid veel aga ettevaalikult kohmakad ja vanamoodsad. Peamiselt saadeti kirju ja külastati veebilehekülgi. Püüti ka äri teha, ent sajandivahetusele sattunud esimese laine äriideede mulli lõhkemise trauma oli muutnud inimesed ettevaatlikuks.
#000007
Mainitud aastatel lisandusid inforuumi uudsed teenused, nagu Facebook, Youtube, Twitter ja seni nišinähtusena esinenud blogipidamine muutus peavoolu teemaks. Internetti oleks nagu uuesti avastatud.
#000008
Aastaid saadaval olnud keskkonda õpiti lühikeses ajas rakendama julgelt, leidlikult ja optimistlikult. Räägiti veebist versiooninumbriga 2.0. Ennustati täiesti uue aja saabumist, usuti pimeduseimpeeriumide hukku ning õilistati Araabia kevadet, Ukraina oranži revolutsiooni ja vaba infoleviku usus pakuti internetti Nobeli rahupreemia saajaks. Vähemalt seni, kuni türannid avastasid, et samade tööriistadega saab edendada ka patust elu.
#000009
Igatahes oli see periood, kui üksteise võidu asuti uue ja värske mõttega veebiruumi võimalusi proovima. Avastati uut, nii heas kui ka halvas. Olukorda võib võrrelda seitsmeaastaste jalgpallimänguga, milles üritavad kõik mesilasparvena ümber palli seda kuidagigi togida. Selle paratamatu tulemusena satutakse kord ühe või teise värava alla. Seestpoolt vaadates on iga indiviid entusiastlikus optimismis veendunud oma tegevuse tarkuses.
#000010
Vahepeal lisandus maailma mõndagi uut, aga sellist ühist ja kõiki haaravat entusiasmilainet pole kordunud. Võib juhtuda, et nüüd on olemas üks selline uus asi, mida kõik tahaksid proovida, et siis mõne aja pärast, võimalik, et korraks väsinult eemale astuda, kaemaks, kuidas see kõik suures pildis välja paistab. Kes on võitjad ja kaotajad.
#000011
Nähtuseks, millega kõik peagi suhelda proovivad, on juba mitu kuud, tiheneva esinemissagedusega, iga nädala uudistes kõlav Open AI loodud kõnemudel GPT ja selle peale rajatud rakendused. Neist ilmselt suurimat proovimishuvi põhjustab inimesega suhtlev ChatGPT.
#000012
GPT lühendi taha peitub tehniline kirjeldus generatiivsest, eelkoolitatud transformerist. Olulisem ja praktilisem nimeosa "Chat" tähistab vestlust. See on esimene avalik võimalus rääkida metafoorse, kuid tõsiselt võetava robotiga. Nähtamatule robotile on lihtne omistada imelisi võimeid. Pole võimatu, et unistaja võib jääda hätta, sest ChatGPT võimed ongi üllatustega täidetud jätkuva uudisvoo aineks.
#000013
Tegemist oli eksperimendiga, mille sisu vastas tegelikule eksamile. Erikoolituseta ChatGPT sooritas iseseisvalt kõik kolm eksami etappi. Enamike testide tulemused olid üle nõutava läve ja mõned selle lähedal. Eksamineerijate hinnangul näitas ChatGPT esitatud selgitustes kõrgel tasemel arusaamist ja teemale vastavust.
#000015
Eksperimendi korraldajad ei mängi arstide asendamise ideega ega eksamitel petmisega. Usutakse, et suured keelemudelid võivad aidata kaasa meditsiinilise hariduse omandamisele ja kliinilises praktikas otsuste tegemisele. Ilmselt kõik sellega ei nõustu.
#000016
Kujunduslikus vormis jätkates siirdus sama tehniline platvorm arstieksami järel Pennsylvania ülikooli sooritama ärijuhtimise magistrieksamit. Eksamineeriv professor andis kirjalikele ülesannetele hinded B või B-. Hinne oli läbimiseks enam kui piisav. Õpetlane märkis, et lisaks õigetele vastustele suutis vestlustobot anda oma vastuseid hästi põhjendada ja kasutas isegi huumorit.
#000017
Neist näidetest hakkab kooruma pilt ilma erialakoolituseta keelemudelist, mis võib teoorias omada samal ajal advokaadi, arsti ja ärijuhtimise diplomeid, unustamata leivateenimist kunstniku või kirjanikuna. Nendegi ametite GPT poolt proovimise kohta leiab arvukalt uudiseid.
#000018
Nimistu pikeneb veel ajakirjanike ja teadlastega. Tehnoloogiaportaalis CNET ilmub vähemalt kolm kuud ajakirjanike nime all artikleid, milles on tegeliku töö tegijaks olnud mainitud keelemudel.
#000019
Viimase näitena ChatGPT ümber kogunevate proovimiste tulemusi vahendavatest uudisest olgu toodud maailma tippu kuluva Stanfordi ülikooli ajalehes avaldatud analüüs, mille põhjal kahtlustatakse, et värsketest diplomitöödest võib olla suure osa autoriks ChatGPT. Nüüd jääb vaid küsida, millal sina seda teed. Teadupärast, kes viimane, see hapupiimane...
#000021
Loovjuht tehisintellekti loodud kunstist: seal on palju halle alasid
#000023
OpenAI esitles petturitest tehisintellekte tuvastavat tehisintellekti
#000024
Suurlinnades tühjenevad büroohooned ennustavad ajastu muutust
#000026
Tehisintellektil põhinevat töötajaskonda kimbutab inimeste keskpärasus
#000027
Automatiseerimine räsib USA keskklassi ja kasvatab palgalõhet
#000028
Imperiaalsüsteemi populaarsus ilmestab inimkonna uuendusmeelsust
#000029
Näotuvastus aitab tuvastada teistest kuritegelikumaid rotte
#000030
Ontlike kodanike suhtlusest õppinud tehisintellekt asus kliente ahistama
#000031
Alanud aastal tõotab lahvatada mitu olulist IT-vastasseisu
#000032
Inimeste keskendumisvõime langeb kiirenevas tempos
#000033
Tehisintellekt muudab üliõpilaste esseed sisutühjaks mõtteharjutuseks
#000034
Hiina elektriautotootja õhutab hinnasõda terves maailmas
#000035
DNA valmistamise mehhanismi uurimine kannustab vähiravi leidmist
#000038
Otse kell 18: konkursi "Teadus 3 minutiga" finaal
#000039
Geenid juhatavad salu-lehelinnu õigele rännuteele
#000040
Kristjan Port: milline firma on esimesena väärt triljon dollarit?
#000046
Kristjan Port: keskendumisvõimet langetab juba pelk telefoni lähedus
#000049